På alteret står det en lysestake av jern som dateres til 1100-tallet. Lysestaken er formet som et vikingskip og har ni lyspigger for feste av stearinlys. Skipet ha høye stevner i begge ender. Øverst i begge stevnene er det festet ei stang som bærer en skipsfløy, en type hærmerke som typisk var forgylt på viktige skip i full skala. Skipsfløyene på lysskipet i Urnes ender i tuppene opp i oppreisende dragehoder med lange, bakovervendte ører. Fløyene er svært like den originale fullskala Norderhovfløyen, som gjerne dateres til perioden 1250–1350.